PATVIRTINTA

Šilutės lopšelio-darželio „Pušelė“ direktoriaus 2025 m. kovo 10 d.

įsakymu Nr. V1-22.



**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ EKOLOGINIO-PAŽINTINIO Projekto** **„PAUKŠČIŲ KELIONĖ: PAŽINIMAS IR KŪRYBA“ NUOSTATAI**

**I SKYRIUS**

**BENDROSIOS NUOSTATOS**

1. Respublikinio ikimokyklinio ir priešmokyklinio amžiaus vaikų ekologinio-pažintinio projekto „Paukščių kelionė: pažinimas ir kūryba“ nuostatai reglamentuoja projekto tikslą, uždavinius, dalyvius, projekto eigą, projekto sąlygas ir reikalavimus, bendrąsias nuostatas.

2. Projektas skirtas vaikų ekologinės kultūros, gamtos pasaulio supratimo ugdymui, žinių apie migruojančius paukščius gilinimui.

3. Projektą organizuoja Šilutės lopšelis-darželis „Pušelė“, Miško g. 8, Šilutė, LT-99148, tel. +370 441 6 22 74, el. p. [rastvedys@pusele-silute.lt](mailto:rastvedys@pusele-silute.lt)

4. Projekto partneriai Šilutės r. Švietimo pagalbos tarnyba, K. Kalinausko g. 10, Šilutė, LT-99130.

**II SKYRIUS**

**TIKSLAS IR UŽDAVINIAI**

5. Tikslas – paukščių pažinimas per praktines, pažintines ir kūrybines veiklas, ugdant gamtosauginį sąmoningumą ir supratimą apie paukščių migracijos svarbą ekosistemai.

6. Uždaviniai:

6.1. Stebėti į Lietuvą parskrendančius paukščius, atpažinti jų rūšis ir buveines.

6.2. Gilinti žinias apie paukščių migraciją ir jų svarbą ekosistemai.

6.3. Skatinti kūrybiškumą per menines, literatūrines ir praktines veiklas, susijusias su paukščiais.

6.4. Plėtoti ugdymo įstaigų bendravimą, bendradarbiavimą ir gerosios patirties sklaidą.

**III SKYRIUS**

**DALYVIAI**

7. Projekte kviečiami dalyvauti Lietuvos ikimokyklinio ir priešmokyklinio amžiaus vaikai, tėvai, mokytojai. Dalyvių skaičius iš vienos ugdymo įstaigos neribojamas.

**IV SKYRIUS**

**Projekto eiga**

8. Virtualaus projekto trukmė: 2025-03-12 – 2025-04-11.

9. Projekto dalyviai nuo **2025 m. kovo 12 d. iki balandžio 11 d**. registruojasi elektroninėje renginių registracijos sistemoje <https://www.semiplius.lt/>

10. Projekto etapai:

10.1. I etapas – teoriniai užsiėmimai, kurių metu vaikai supažindinami su migruojančiais paukščiais, paaiškinama migracijos svarba, aptariama kokie paukščiai sugrįžta pavasarį į gimtinę, kokius lizdus jie suka, kiek jauniklių išsirita iš kiaušinių ir kaip tie paukščiai atrodo.

10.2. II etapas – kūrybinis darbas „Vienas inkilas – daug paukščių“. Iš pasirinktų medžiagų (gamtinė medžiaga, antrinės žaliavos, popierius, lego kaladėlės ir kt.), gaminamas inkilas, kuriame apgyvendinami vaikų pagaminti paukščiai.

**V SKYRIUS**

**PROJEKTO SĄLYGOS IR REIKALAVIMAI**

11. Kūrybinis darbas pateikiamas JPG formatu (nuotraukoje turi matytis tik galutinis rezultatas, neturi būti darbo proceso ir vaikų veidų). Fotografijos turi būti kokybiškos.

12. Dalyviai, pateikdami darbus, suteikia organizatoriams teisę neatlygintinai, viešai publikuoti nuotraukas.

13. Ant nuotraukos turi būti užrašytas ugdymo įstaigos pavadinimas, grupė, mokytojo vardas, pavardė.

|  |
| --- |
| PAVYZDYS  Šilutės lopšelis-darželis „Pušelė“  „Pelėdžiukų“ grupė  Mokytoja Loreta Sungailienė  Socialinė pedagogė Sigita Žemaitytė |

14. Nuotraukas siųsti iki 2025 m. balandžio 11 dienos el. paštu [puselesprojektai@gmail.com](mailto:puselesprojektai@gmail.com)

15. Iš atsiųstų nuotraukų organizatoriai parengs virtualią nuotraukų parodą.

**VI SKYRIUS**

**BAIGIAMOSIOS NUOSTATOS**

16. Projekto iniciatoriai: priešmokyklinio ugdymo mokytoja Loreta Sungailienė ir socialinė pedagogė Sigita Žemaitytė. Projektą koordinuoja lopšelio-darželio direktoriaus pavaduotoja ugdymui Rasa Gailiuvienė.

17. Informacija apie projektą, nuostatus ir kūrybinių darbų parodą skelbiami: Šilutės lopšelio-darželio „Pušelė“ svetainėje – <https://www.pusele-silute.lt>, Šilutės rajono Švietimo pagalbos tarnybos svetainėje – <https://www.sptsilute.lt/informacija/>

18. Visiems projekto dalyviams užsiregistravusiems [www.semiplius.lt](http://www.semiplius.lt) sistemoje bus išduota Šilutės rajono Švietimo pagalbos tarnybos veiklos pažyma.

19. Šilutės lopšelio-darželio „Pušelė“ direktoriaus padėka bus išsiųsta Semiplius.lt sistemoje nurodytais elektroniniais paštais iki balandžio 18 dienos.

20. Visą informaciją apie projektą teikia: Loreta Sungailienė loretasungailiene64@gmail.com, Sigita Žemaitytė, [socialinispedagogas@pusele-silute.lt](mailto:socialinispedagogas@pusele-silute.lt)

\_\_\_\_\_\_\_\_\_\_\_\_\_\_\_\_\_\_\_\_\_\_